b'\n_START_ARTICLE_\nSiaminlahti\n_START_SECTION_\nMaantiede\n_START_PARAGRAPH_\nSiaminlahti on melko matala: sen keskisyvyys on 58 metri\xc3\xa4, ja syvin kohta on 85 metri\xc3\xa4. Siksi vesi vaihtuu hitaasti, ja jokien voimakas virtaus aiheuttaa sen, ett\xc3\xa4 lahden suolapitoisuus on pieni, 3,05\xe2\x80\x933,25\xc2\xa0%, ja se on hyvin sedimenttipitoinen. Lahteen virtaa suolapitoisempaa (3,4\xc2\xa0%) vett\xc3\xa4 Etel\xc3\xa4-Kiinan merest\xc3\xa4 vain syvemmiss\xc3\xa4 kohdissa. Suolaisempaa vett\xc3\xa4 on ainoastaan keskussyv\xc3\xa4nteess\xc3\xa4, jonka syvyys on yli 50 m. Siaminlahden t\xc3\xa4rkeimm\xc3\xa4t joet laskevat Bangkokinlahti: Chao Phraya ja sen sivuhaara Tha Chin joki, Mae Klong ja Bang Pakong. Lis\xc3\xa4ksi v\xc3\xa4h\xc3\xa4isempi Thaimaan Tapijoki laskee Siaminlahden lounaisosassa olevaan Bandoninlahteen._NEWLINE_Veden trooppisen l\xc3\xa4mp\xc3\xb6tilan vuoksi Siaminlahdessa on runsaasti koralliriuttoja ja siten useita sukelluskeskuksia. Matkailijat suosivat erityisesti Ko Samuin saarta Surat Thanin maakunnassa ja Pattayaa Chonburin maakunnassa, kun taas Ko Tao on sukellusmatkailijoiden suosiossa.\n_START_SECTION_\nLuonnonvarat\n_START_PARAGRAPH_\nLahdessa on \xc3\xb6ljy\xc3\xa4 ja maakaasua Thaimaan ja Kambod\xc5\xbean aluevesill\xc3\xa4. Kalastus on merkitt\xc3\xa4v\xc3\xa4 elinkeino, mutta lahden ekosysteemi on k\xc3\xa4rsinyt saasteista ja kalasto ylikalastuksesta.\n_START_SECTION_\nAluekiista\n_START_PARAGRAPH_\nMalesialla, Thaimaalla ja Vietnamilla on Siaminlahden alueella aluekiistoja. Malesia ja Thaimaa ovat p\xc3\xa4\xc3\xa4tt\xc3\xa4neet yhdess\xc3\xa4 kehitt\xc3\xa4\xc3\xa4 kiistelty\xc3\xa4 aluetta.'